open-index/open-wikipedia-markdown huggingface dataset:
ตำบลท่ากระดาน

**ตำบลท่ากระดาน** อาจหมายถึง
* **[[ตำบลท่ากระดาน (อำเภอศรีสวัสดิ์)|ตำบลท่ากระดาน]]** อำเภอศรีสวัสดิ์ จังหวัดกาญจนบุรี
* **[[ตำบลท่ากระดาน (อำเภอสนามชัยเขต)|ตำบลท่ากระดาน]]** อำเภอสนามชัยเขต จังหวัดฉะเชิงเทรา
* **[[ตำบลท่ากระดาน (อำเภอคีรีรัฐนิคม)|ตำบลท่ากระดาน]]** อำเภอคีรีรัฐนิคม จังหวัดสุราษฎร์ธานี
ตำบลท่าตูม

**ตำบลท่าตูม** อาจหมายถึง
* **[[ตำบลท่าตูม (อำเภอศรีมหาโพธิ)|ตำบลท่าตูม]]** อำเภอศรีมหาโพธิ จังหวัดปราจีนบุรี
* **[[ตำบลท่าตูม (อำเภอเมืองมหาสารคาม)|ตำบลท่าตูม]]** 
* **[[ตำบลท่าตูม (อำเภอแก่งคอย)|ตำบลท่าตูม]]** อำเภอแก่งคอย จังหวัดสระบุรี
* **[[ตำบลท่าตูม (อำเภอท่าตูม)|ตำบลท่าตูม]]** อำเภอท่าตูม จังหวัดสุรินทร์
ตำบลท่างิ้ว

**ตำบลท่างิ้ว** อาจหมายถึง
* **[[ตำบลท่างิ้ว (อำเภอห้วยยอด)|ตำบลท่างิ้ว]]** อำเภอห้วยยอด จังหวัดตรัง
* **[[ตำบลท่างิ้ว (อำเภอเมืองนครศรีธรรมราช)|ตำบลท่างิ้ว]]** 
* **[[ตำบลท่างิ้ว (อำเภอบรรพตพิสัย)|ตำบลท่างิ้ว]]** อำเภอบรรพตพิสัย จังหวัดนครสวรรค์
ตำบลทัพหลวง

**ตำบลทัพหลวง** อาจหมายถึง
* **[[ตำบลทัพหลวง (อำเภอเมืองนครปฐม)|ตำบลทัพหลวง]]** 
* **[[ตำบลทัพหลวง (อำเภอหนองหญ้าไซ)|ตำบลทัพหลวง]]** อำเภอหนองหญ้าไซ จังหวัดสุพรรณบุรี
* **[[ตำบลทัพหลวง (อำเภอบ้านไร่)|ตำบลทัพหลวง]]** อำเภอบ้านไร่ จังหวัดอุทัยธานี
ทรายมูล

**ทรายมูล** อาจหมายถึง
* อำเภอทรายมูล จังหวัดยโสธร
** ตำบลทรายมูล
* ตำบลทรายมูล อำเภอน้ำพอง จังหวัดขอนแก่น
* ตำบลทรายมูล อำเภอสันกำแพง จังหวัดเชียงใหม่
* ตำบลทรายมูล อำเภอองครักษ์ จังหวัดนครนายก
* ตำบลทรายมูล อำเภอสว่างแดนดิน จังหวัดสกลนคร
* ตำบลทรายมูล อำเภอพิบูลมังสาหาร จังหวัดอุบลราชธานี
เทพียุติธรรม

[thumb|รูปปั้นเทพีแห่งความยุติธรรม สวมผ้าปิดตา และถือทั้งตาชั่งกับดาบ ตั้งอยู่นอก[ศาลอุทธรณ์สูงสุดฮ่องกง]]

**เทพียุติธรรม** () เป็นบุคลาธิษฐานเชิงอุปมาที่แทนพลังทางศีลธรรมในระบบตุลาการ คุณลักษณะประจำของนาง ได้แก่ ตาชั่ง ดาบ และบางครั้งมีผ้าปิดตา นางมักปรากฏควบคู่กับเทพีแห่งความรอบคอบ (Prudentia)

เทพียุติธรรมมีต้นกำเนิดจากการทำให้ความยุติธรรมเป็นบุคลาธิษฐานในศิลปะโรมันโบราณ ซึ่งรู้จักกันในชื่อ *ยุสติติอา* (Iustitia หรือ Justitia) โดยมีลักษณะเทียบเท่ากับเทพีทีมิสในตำนานกรีก

## เทพียุสติติอา (Justitia)
ต้นกำเนิดของเทพีแห่งความยุติธรรมคือ ยุสติติอา ซึ่งเป็นเทพีแห่งความยุติธรรมในปกรณัมปรัมปราโรมัน โดยยุสติติอาถูกนำเข้าสู่ความเชื่อโดยจักรพรรดิเอากุสตุส จึงนับว่าไม่ใช่เทพเจ้าที่มีมาแต่โบราณในหมู่เทพโรมัน

ความยุติธรรมเป็นหนึ่งในคุณธรรมที่จักรพรรดิเอากุสตุสทรงยกย่องในกลิเปอุสวีร์ตูติส (clipeus virtutis) ของพระองค์ และจักรพรรดิติแบริอุสได้ทรงสถาปนาวิหารของยุสติติอาในกรุงโรม ยุสติติอาจึงกลายเป็นสัญลักษณ์ของคุณธรรมแห่งความยุติธรรม ซึ่งจักรพรรดิแต่ละพระองค์ต่างปรารถนาจะเชื่อมโยงกับระบอบการปกครองของตน โดยจักรพรรดิแว็สปาซิอานุสได้ผลิตเหรียญกษาปณ์ที่มีภาพเทพีนั่งบนบัลลังก์เรียกว่า *Iustitia Augusta* และจักรพรรดิองค์อื่น ๆ ต่อมาหลายพระองค์ก็ใช้ภาพของเทพีเพื่อประกาศตนว่าเป็นผู้พิทักษ์ความยุติธรรม

แม้ว่านางจะถูกเรียกอย่างเป็นทางการว่าเป็นเทพี มีทั้งวิหารและสถานบูชาในกรุงโรม แต่ดูเหมือนว่าแต่เดิมนางจะถูกมองในฐานะบุคลาธิษฐานเชิงสัญลักษณ์ทางศิลปะมากกว่า มิใช่เทพเจ้าที่มีความสำคัญทางศาสนาอย่างแท้จริง

## อ้างอิง

หมวดหมู่:เทวี
หมวดหมู่:เทวดา
สำนักซ่างซู

**สำนักซ่างซู** หรือ**ซ่างซูเซิ่ง** เป็นหนึ่งในหน่วยงานของระบบสามสำนักหกกระทรวงที่จีนจัดตั้งขึ้นตั้งแต่สมัยราชวงศ์สุย และราชวงศ์ถัง มีหน้าที่รับผิดชอบในการปฏิบัติ และดำเนินนโยบายของราชการ จนกระทั้งถูกยุบสมัยราชวงศ์หยวน

## ความเป็นมา

thumb|สามสำนักหกกระทรวง
**สำนักซ่างซู**เป็นหนึ่งในสามสำนักของระบบสามสำนักหกกระทรวง ซึ่งเป็นโครงสร้างอำนาจการปกครองส่วนกลาง มีหน้าที่หลักในการดำเนินการตามพระราชโองการที่ผ่านการตรวจสอบแล้ว นอกจากสำนักซ่างซูแล้ว ยังมีสำนักจงซูซึ่งทำหน้าที่ร่าง และประกาศพระราชโองการของฮ่องเต้ และสำนักเหมินเซี่ยซึ่งทำหน้าที่ตรวจสอบเนื้อหาของพระราชโองการ ในบรรดาสามสำนักนี้ สำนักจงซู และสำนักเหมินเซี่ยทำหน้าที่เป็นสถาบันกำหนดนโยบาย และพิจารณากลั่นกรอง ส่วนสำนักซ่างซูทำหน้าที่ฝ่ายบริหารรับสนองไปปฏิบัติตาม

หัวหน้าของสำนักซ่างซูเรียกว่าประธานซ่างซู หรือซ่างซูหลิง (尚书令) และมีซ่างซูผูเย่ (尚书仆射) เป็นรองประธานซ่างซู มีตำแหน่งผู้ช่วยคือเฉิง (丞) แบ่งเป็นจั่วเฉิง (左丞) และโหย่วเฉิง (右丞) ทำหน้าที่กำกับดูแลหกกระทรวง

สมัยราชวงศ์โจวมีตำแหน่งซือฮุ่ย (司会) ที่ใกล้เคียงกับซ่างซู (尚书) ส่วนในราชวงศ์ฉิน หน่วยงานเส่าฝู่ส่งเจ้าหน้าที่ 4 คน เข้าประจำท้องพระโรง ทำหน้าที่ดูแลเอกสาร และหนังสือราชการ จึงเรียกตำแหน่งนี้ว่าซ่างซู

จักรพรรดิสุยเหวินตี้ ทรงปราบราชวงศ์โจวเหนือ และขึ้นครองราชย์ ตั้งราชวงศ์สุย ไคหวงปีที่ 1 (ค.ศ. 581) ทรงสำนักซ่างซูให้หน่วยงานนี้กลายเป็นองค์กรบริหารสูงสุดของแผ่นดิน เรียกร่วมกับสำนักจงซู และสำนักเหมินเซี่ย ว่าสามสำนัก และ สำนักซ่างซูเป็นศูนย์กลางของการบริหารราชการแผ่นดิน หัวหน้าหน่วยงานเรียกว่าประซ่างซู หรือซ่างซูหลิง

มีการจัดตั้งหกกระทรวง ได้แก่

แต่ละกระทรวงมีเสนาบดี (ซ่างซู) เป็นหัวหน้า ต่อมามีการตั้งรองเสนาบดี (ชื่อหลาง) เป็นรองหัวหน้ากระทรวง สมัยราชวงศ์ถังได้สืบทอดระบบจากมา โดยเคยเปลี่ยนชื่อสำนักซ่างซูเป็นหอเหวินชางไถ หอตูไถ และหอจงไถก่อนจะกลับมาใช้ชื่อเดิม และมีการย้ายออกไปตั้งอยู่นอกเขตพระราชวัง จึงมีอีกชื่อหนึ่งว่าสำนักใต้ ระบบสามสำนักสมัยถัง หลังจากจัดตั้งได้ไม่นาน ก็เริ่มเปลี่ยนไปเป็นระบบสองสำนัก และต่อมาเป็นหนึ่งสำนัก สาเหตุของการเปลี่ยนแปลงนี้มาจากพระราชประสงค์ของจักรพรรดิเพิ่อควบคุมอำนาจของเสนาบดี และเพื่อเพิ่มประสิทธิภาพการบริหารราชการ ทำให้หน้าที่ของทั้งสามสำนักค่อย ๆ รวมเป็นหนึ่งเดียว

สมัยราชวงศ์ซ่ง แม้โดยนิตินัยยังคงมีสามสำนักอยู่ แต่ในทางพฤตินัยได้รวมกันเป็นหน่วยงานเดียว

สมัยราชวงศ์หยวน ตั้งสำนักจงซูเป็นหน่วยงานหลักควบคุมขุนนางทั้งปวง โดยแบ่งอำนาจร่วมกับองคมนตรีสภา และหอตรวจการซึ่งรับผิดชอบอำนาจด้านการเมือง การทหาร และการตรวจสอบ ตามลำดับ ส่วนสำนักซ่างซูทำหน้าที่หลักด้านการคลัง แต่มีการตั้งและยกเลิกเป็นระยะ ขณะที่สำนักเหมินเซี่ยไม่ได้มีการจัดตั้งขึ้นอีก ช่วงต้นราชวงศ์หมิงได้สืบทอดระบบราขการจากราชวงศ์หยวน ให้สำนักจงซูดูแลหกกระทรวง แต่ปี ค.ศ. 1380 ได้ยกเลิกสำนักจงซู และโอนอำนาจไปยังหกกระทรวงให้ขึ้นตรงต่อจักรพรรดิ นับแต่นั้นมาระบบสามสำนักหกกระทรวงถูกยกเลิกอย่างสมบูรณ์

## วิวัฒนาการ

## ดูเพิ่มเติม
*สำนักจงซู
*สำนักเหมินเซี่ย

## อ้างอิง

หมวดหมู่:สำนักซ่างซู
แอคทีฟเดสก์ท็อป

**แอคทีฟเดสก์ท็อป** () เป็นคุณลักษณะหนึ่งของไมโครซอฟท์ อินเทอร์เน็ตเอกซ์พลอเรอร์ 4.0 ซึ่งมาพร้อมกับตัวเลือกวินโดวส์เดสก์ท็อปอัปเดต โดยให้ผู้ใช้สามารถเพิ่มเนื้อหาเอชทีเอ็มแอลลงบนเดสก์ท็อปได้ รวมถึงความสามารถอื่น ๆ บางประการ ฟังก์ชันนี้ถูกออกแบบมาให้ติดตั้งบนระบบปฏิบัติการวินโดวส์ 95 ซึ่งเป็นเวอร์ชันปัจจุบันในขณะนั้น และยังถูกรวมอยู่ในวินโดวส์ 98 รวมถึงระบบปฏิบัติการวินโดวส์รุ่นถัดมา จนถึงวินโดวส์เอกซ์พีรุ่น 32 บิต อย่างไรก็ตาม ฟีเจอร์นี้ไม่มีอยู่ในวินโดวส์เอกซ์พีรุ่น 64 บิต (สำหรับ AMD64) และในวินโดวส์เวอร์ชันหลังจากนั้นทั้งหมด สถานะของฟีเจอร์นี้ในวินโดวส์เอกซ์พีรุ่น 64 บิต (สำหรับไอเทเนียม) และในวินโดวส์เซิร์ฟเวอร์ 2003 ทั้งรุ่น 32 บิตและ 64 บิต ยังไม่เป็นที่ทราบแน่ชัดในวงกว้าง คุณลักษณะนี้สอดคล้องกับช่วงเวอร์ชันของอินเทอร์เน็ตเอกซ์พลอเรอร์ตั้งแต่ 4.0 ถึง 6.x แต่ไม่รวมอินเทอร์เน็ตเอกซ์พลอเรอร์ 7

เนื้อหาเอชทีเอ็มแอลสามารถนำมาใช้แทนภาพพื้นหลังปกติ หรือเพิ่มเป็นองค์ประกอบอิสระบนเดสก์ท็อปที่สามารถปรับขนาดได้ นอกจากนี้ รายการเนื้อหาที่มาจากออนไลน์ยังสามารถอัปเดตและซิงโครไนซ์ได้อย่างสม่ำเสมอ ทำให้ผู้ใช้สามารถติดตามข้อมูลล่าสุดได้โดยไม่จำเป็นต้องเข้าเยี่ยมชมเว็บไซต์ผ่านเว็บเบราว์เซอร์

แอคทีฟเดสก์ท็อปทำงานในลักษณะคล้ายกับเทคโนโลยีวิดเจ็ตบนเดสก์ท็อป โดยเปิดโอกาสให้ผู้ใช้สามารถวางข้อมูลที่ปรับแต่งได้ตามต้องการลงบนเดสก์ท็อปของตน

## อ้างอิง

หมวดหมู่:ส่วนประกอบของวินโดวส์
หมวดหมู่:วินโดวส์ 98
ธานี ทองภักดี

**ธานี ทองภักดี** เป็นข้าราชบริพารในพระองค์ ตำแหน่งประจำสำนักพระราชวังพิเศษ ระดับ 11 อดีตเอกอัครราชทูตไทยประจำสหราชอาณาจักรและไอร์แลนด์ ระหว่างปี พ.ศ. 2565 ถึง พ.ศ. 2567 ก่อนหน้านี้ ธานีเคยดำรงตำแหน่งปลัดกระทรวงการต่างประเทศ ระหว่างปี พ.ศ. 2563 ถึง พ.ศ. 2565 และเคยดำรงตำแหน่งเอกอัครราชทูตไทยประจำสหรัฐอเมริกา ระหว่างปี พ.ศ. 2562 ถึง พ.ศ. 2563

## อ้างอิง

หมวดหมู่:เอกอัครราชทูตไทยประจำสหรัฐอเมริกา
หมวดหมู่:เอกอัครราชทูตไทยประจำสหราชอาณาจักร
หมวดหมู่:บุคคลที่ยังมีชีวิตอยู่
หมวดหมู่:ปลัดกระทรวงการต่างประเทศไทย
หมวดหมู่:นักการทูตชาวไทย
หมวดหมู่:ศิษย์เก่าจากมหาวิทยาลัยแห่งชาติออสเตรเลีย
หมวดหมู่:ศิษย์เก่าจากมหาวิทยาลัยจอร์จทาวน์
หมวดหมู่:ข้าราชการพลเรือนชาวไทย
หมวดหมู่:ข้าราชการในพระองค์ชาวไทย
สำนักเหมินเซี่ย

**สำนักเหมินเซี่ย** หรือ**สำนักใต้ประตู** เป็นหนึ่งในสามสำนักของระบบสามสำนักหกกระทรวง เริ่มจัดตั้งสมัยราชวงศ์สุย และ ราชวงศ์ถัง มีหน้าที่ตรวจสอบ และพิจารณาพระราชโองการ ช่วงรัชสมัยของจักรพรรดิถังเกาจงเคยเปลี่ยนชื่อเป็น**หอบูรพา** และรัชสมัยจักรพรรดินาถเจ๋อเทียนเรียกว่า**หอวิหค** และรัชสมัยของจักรพรรดิถังเสฺวียนจงเคยเรียกว่า**สำนักประตูเหลือง**

## ความเป็นมา
**สำนักเหมินเซี่ย**สมัยราชวงศ์ฮั่นหลังเจียผิงปีที่ 6 เคยเรียกว่าชื่อจงซื่อ ตามบันทึกจิ้นจื้อระบุว่าตำแหน่งข้าหลวงประตูเหลือง และชื่อจง ร่วมกันดูแลกิจการของสำนักเหมินเซี่ย จึงมีการเรียกหน่วยงานนี้ว่าสำนักเหมินเซี่ยในเวลาต่อมา

สำนักเหมินเซี่ยคือหนึ่งในสามสำนักหลักของระบอบการปกครองส่วนกลาง มีหน้าที่หลักในการกลั่นกรอง และตรวจสอบเนื้อหาพระราชโองการ มีสำนักจงซู ซึ่งรับผิดชอบการยกร่าง และประกาศใช้พระราชโองการ และสำนักซ่างซู ซึ่งรับผิดชอบการนำพระราชโองการไปปฏิบัติ

สำนักจงซู และสำนักเหมินเซี่ยถือเป็นสถาบันฝ่ายนโยบาย ส่วนสำนักซ่างซู ถือเป็นสถาบันฝ่ายบริหาร

หัวหน้าของสำนักเหมินเซี่ยสมัยราชวงศ์สุย เรียกว่าน่าเหยียน (纳言) ต่อมาราชวงศ์ถัง เปลี่ยนเรียกว่าชื่อจง (侍中) มีเหมินเซี่ยชื่อหลาง (门下侍郎) เป็นรองหัวหน้า ภายในมีการตั้งตำแหน่งต่าง ๆ ได้แก่จี๋ซื่อจง (给事中), ส่านฉีฉางชื่อ (散骑常侍), เจี้ยนอี้ต้าฟู (谏议大夫 ), ฉี่จวีหลาง (起居郎) และสืออี๋ (拾遗) ตำแหน่งเหล่านี้มีหน้าที่ในการ ถวายคำแนะนำ และตรวจสอบการบริหาร

สมัยราชวงศ์ถัง ระบบสามสำนักได้เปลี่ยนแปลงไปสู่ระบบสองสำนัก และต่อมาเป็นหนึ่งสำนัก สาเหตุของการเปลี่ยนแปลงนี้มาจากการที่จักรพรรดิมีพระราชประสงค์ควบคุมอำนาจของเสนาบดี รวมทั้งเพื่อเพิ่มประสิทธิภาพในการบริหารราชการ ทำให้หน้าที่ของทั้งสามสำนักค่อย ๆ รวมเป็นหนึ่งเดียว

สมัยราชวงศ์ซ่ง แม้โดยนิตินัยยังคงมีสามสำนักอยู่ แต่ในทางพฤตินัยได้รวมกันเป็นหน่วยงานเดียว

สมัยราชวงศ์หยวน ตั้งสำนักจงซูเป็นหน่วยงานหลักควบคุมขุนนางทั้งปวง โดยแบ่งอำนาจร่วมกับองคมนตรีสภา และหอตรวจการซึ่งรับผิดชอบอำนาจด้านการเมือง การทหาร และการตรวจสอบ ตามลำดับ ส่วนสำนักซ่างซูทำหน้าที่หลักด้านการคลัง แต่มีการตั้งและยกเลิกเป็นระยะ ขณะที่สำนักเหมินเซี่ยไม่ได้มีการจัดตั้งขึ้นอีก ช่วงต้นราชวงศ์หมิงได้สืบทอดระบบราขการจากราชวงศ์หยวน ให้สำนักจงซูดูแลหกกระทรวง แต่ปี ค.ศ. 1380 ได้ยกเลิกสำนักจงซู และโอนอำนาจไปยังหกกระทรวงให้ขึ้นตรงต่อจักรพรรดิ นับแต่นั้นมาระบบสามสำนักหกกระทรวงถูกยกเลิกอย่างสมบูรณ์

## ดูเพิ่มเติม
*สำนักซ่างซู
*สำนักจงซู

## อ้างอิง

หมวดหมู่:สำนักเหมินเซี่ย
ฟิชเบริทเชิน

**ฟิชเบริทเชิน** () คือแซนด์วิชที่ทำจากปลาและส่วนประกอบอื่นๆ เช่น หอมใหญ่ขาวสดหรือแห้ง แตงกวาดอง ซอสเรมูลาด ซอสฮอร์สแรดิชครีม ซอสมะเขือเทศ หรือซอสค็อกเทล อาหารชนิดนี้นิยมรับประทานกันทั่วไปในทางตอนเหนือของประเทศเยอรมนี เนื่องจากภูมิภาคดังกล่าวอยู่ใกล้กับทะเลเหนือและทะเลบอลติก

โดยทั่วไปแล้วฟิชเบริทเชินจะใช้ปลาเฮร์ริงบิสมาร์คหรือปลาเฮร์ริงดอง นอกจากนั้นยังมีรูปแบบอื่น ๆ ที่ใช้ปลาเฮอริ่งทอด (Brathering), โรลมอพส์ (rollmops), ปลาสแปรตยุโรป, ปลาแซลมอน, ปลาแมกเคอเรลแอตแลนติกรมควัน, ปลาค็อดแอตแลนติกทอด และปลาชนิดอื่นๆ และในบางครั้งก็มีการใช้กุ้งด้วย 

ฟิชเบริทเชินมักจะเสิร์ฟตามซุ้มขายอาหารจานด่วนหรือร้านอาหารแบบซื้อกลับบ้าน

## คลังภาพ
 
File:Fischbroetchen Luebeck 04 2008 001.jpg|*ฟิชเบริทเชิน*
File:Fischbrötchen.JPG|*ฟิชเบริทเชิน*ชนิดหนึ่งที่ทำด้วย*[[โรลมอพส์]]*
File:GT Bismarckheringfischbrötchen 2.jpg|ฟิชเบริทเชินที่ทำด้วยปลาเฮร์ริงดองและหอมใหญ่


หมวดหมู่:อาหารเยอรมัน
หมวดหมู่:แซนด์วิชเยอรมัน
นับหนึ่งถึงมื้อแม่ (ภาพยนตร์ปี ค.ศ. 2026)

***นับหนึ่งถึงมื้อแม่*** () เป็นภาพยนตร์เกาหลีใต้แนวจินตนิมิต ปี ค.ศ. 2026 เขียนบทและกำกับโดยคิม แท-ยง โดยสร้างมาจากนวนิยายเรื่อง The Number of Times You Can Eat Your Mother's Cooking is 328 ของโซระ อุวาโนะ นำแสดงโดยชเว อู-ชิก จาง ฮเย-จิน และกง ซึง-ยอน จัดจำหน่ายโดย By4M Studio มีกำหนดฉายในประเทศเกาหลีใต้เมื่อวันที่ 11 กุมภาพันธ์ ค.ศ. 2026 และมีกำหนดฉายในประเทศไทยในวันที่ 12 มีนาคม ค.ศ. 2026

## เนื้อเรื่อง
เรื่องราวของฮามิน เด็กหนุ่มวัย 18 ปี ที่วันหนึ่งสามารถมองเห็นตัวเลข “365” ปรากฏขึ้นในขณะรับประทานอาหารจากฝีมือของแม่ โดยตัวเลขดังกล่าวจะลดลงทีละหนึ่งทุกครั้งที่กินเข้าไป ฮามินเชื่อว่าตัวเลขเหล่านี้เป็นการนับถอยหลังสู่วันที่แม่จะจากไป และเมื่อถึงเลขศูนย์ก็จะเป็นจุดสิ้นสุด ด้วยความหวาดกลัวของฮามิน เขาจึงพยายามตีตัวออกห่างจากแม่และปฏิเสธอาหารที่แม่ทำ เพื่อหวังยื้อเวลาให้นานที่สุด อย่างไรก็ตาม เมื่อเวลาผ่านไปและเขาเติบโตเป็นผู้ใหญ่ มีความรัก และเผชิญกับความเปลี่ยนแปลงในชีวิต เขากลับต้องเผชิญความจริงที่ไม่คาดคิด

## นักแสดง
* ชเว อู-ชิก รับบท ฮามิน
* จาง ฮเย-จิน รับบท อึน-ชิล
* กง ซึง-ยอน รับบท รยอ-อึน
* ยู แจ-มยอง รับบท พ่อของฮามิน
* จาง ยอน-อู รับบท ฮาจุน
* ยัง คยอง-วอน รับบท ชาง-ซอก
* คิม ย็อง-มิน รับบท แพทย์

## การผลิต
ภาพยนตร์เรื่องนี้เป็นการกลับมาร่วมสร้างอีกครั้งโดยผู้กำกับ คิม แท-ยง และ ชเว อู-ชิก ซึ่งก่อนหน้านี้เคยร่วมกันสร้างภาพยนตร์เรื่อง *[[Set Me Free (2014 film)|Set Me Free]]* เมื่อปี ค.ศ.  2014 ขณะที่ จาง ฮเย-จิน เคยรับบทเป็นแม่ของชเวในภาพยนตร์เรื่อง *[[Parasite]]* (2019) มาร่วมแสดงในบท อึน-ชิล

## การตอบรับ
มุน กี-ฮุน จาก *[[The Korea Herald]]* กล่าวถึงภาพยนตร์เรื่อง นับหนึ่งถึงมื้อแม่ เป็นภาพยนตร์แนวดรามาครอบครัวที่ “ปลอดภัยเกินไปอย่างน่าเจ็บปวด” โดยใช้ศักยภาพของแนวคิดแฟนตาซีและการแสดงของชเว อู-ชิกได้ไม่เต็มที่ พร้อมวิจารณ์ว่ามีความซาบซึ้งเกินจำเป็นและการดำเนินเรื่องที่เป็นไปตามสูตรสำเร็จ ขณะที่ อู แจ-ยอน จาก *[[Yonhap News Agency|Yonhap News]]* มองว่าภาพยนตร์เรื่องนี้เป็นดรามาแฟนตาซีที่เรียบง่ายและไม่ปรุงแต่ง ซึ่งถ่ายทอดประเด็นเรื่องราวของความตายและครอบครัวด้วยความอบอุ่น พร้อมชื่นชมการแสดงที่เข้าถึงอารมณ์และการให้ความสำคัญกับคุณค่าของช่วงเวลาธรรมดาในชีวิต

## อ้างอิง

## แหล่งข้อมูลอื่น
* 

หมวดหมู่:ภาพยนตร์เกาหลีใต้ที่ออกฉายในปี พ.ศ. 2569
หมวดหมู่:ภาพยนตร์ที่สร้างจากนวนิยายญี่ปุ่น
รายชื่อประธานมนตรีราชวงศ์หมิง

**ประธานมนตรี** หรือ**เน่ย์เก๋อโส่วฝู่** (内阁首辅) เป็นตำแหน่งหัวหน้าของคณะมนตรีราชวงศ์หมิง โดยในทางนิตินัยแล้ว ราชวงศ์หมิงไม่มีตำแหน่งอัครมหาเสนาบดี (ไจ่เซี่ยง) อีกเลยนับตั้งแต่สิ้นสุดยุคของหูเหวยยง

หลังจากจักรพรรดิหมิงไท่จู่ ทรงยกเลิกตำแหน่งอัครมหาเสนาบดี (ไจ่เซี่ยง) พระองค์ทรงเหน็ดเหนื่อยกับการบริหารแผ่นดิน และงานอื่น ๆ จึงทรงจัดตั้งหน่วยราชเลขาธิการในพระองค์ขึ้นมา ต่อมาเมื่อจักรพรรดิเจี้ยนเหวินเสด็จเถลิงถวัลยราชสมบัติเป็นโอรสสวรรค์ ทรงยกระดับหน่วยงานที่ปรึกษา และราชเลขาธิการในพระองค์ ขึ้นเป็น**คณะมนตรี** (เน่ย์เก๋อ) และในสมัยจักรพรรดิหมิงเฉิงจู่ทรงกำหนดให้ตำแหน่ง**ประธานมนตรี** (เน่ย์เก๋อโส่วฝู่) เป็นผู้นำคณะมนตรี มีหน้าที่รับผิดชอบในการช่วยบริหารราชการแผ่นดิน มีฐานะเป็นที่ปรึกษาในพระองค์

## รายชื่อประธานมนตรีจักรวรรดิหมิง

## อ้างอิง

หมวดหมู่:ประธานมนตรีราชวงศ์หมิง
หมวดหมู่:รายชื่อบุคคลทางการเมืองราชวงศ์หมิง
หมวดหมู่:รายชื่อหัวหน้ารัฐบาลจีน
ทิวเขากะเหรี่ยง

**ทิวเขากะเหรี่ยง** (; ; ) หรือที่รู้จักกันในชื่อ **ทิวเขากะยา-กะเหรี่ยง** เป็นหนึ่งในทิวเขาหลักทางตะวันออกของประเทศพม่า ตั้งอยู่ที่มุมตะวันตกเฉียงใต้ของรัฐฉานและรัฐกะยา ภูมิประเทศเป็นภูเขา โดยมีพื้นที่ราบเพียงแห่งเดียวคือเมืองลอยกอ ซึ่งเป็นเมืองหลัก สุดปลายด้านใต้ติดกับรัฐกะเหรี่ยง หนึ่งในถนนที่ใช้ได้ทุกสภาพอากาศสายแรก ๆ ของพม่าคือถนนที่ตัดผ่านทิวเขากะเหรี่ยง เชื่อมระหว่างตองอูและดอยแหลม

น้ำตกลอปิตะ ซึ่งเป็นโรงไฟฟ้าพลังงานน้ำที่ใหญ่ที่สุดของประเทศพม่า ตั้งอยู่ในทิวเขาเหล่านี้ สร้างโดยประเทศญี่ปุ่นจากค่าปฏิกรรมสงคราม 

ชื่อของทิวเขานี้มาจากชาวกะเหรี่ยงซึ่งอาศัยอยู่บนพื้นที่สูง ในสมัยอาณานิคมภูเขาเหล่านี้มักถูกเรียกว่า "ทิวเขาตองอู" เนื่องจากตั้งอยู่ทางทิศตะวันออกเมืองตองอู

## ภูมิศาสตร์
ในทางภูมิศาสตร์ ทิวเขากะเหรี่ยงเป็นส่วนที่ยื่นออกไปทางตะวันตกเฉียงใต้ของทิวเขาฉาน ยอดเขาที่สูงที่สุดคือ เขานะตอง ซึ่งเป็นหนึ่งในยอดเขาที่โดดเด่นในเอเชียตะวันออกเฉียงใต้

ทิวเขากะเหรี่ยงทอดยาวจากที่ราบตอนกลางของพม่าไปทางทิศตะวันออกเป็นระยะทาง 120 กิโลเมตร ในส่วนที่กว้างที่สุดจนถึงหุบเขาแม่น้ำสาละวิน โกรกธารสูงชันของแม่น้ำสายนี้ ซึ่งเป็นหนึ่งในแม่น้ำสายหลักของพม่า ได้แบ่งทิวเขากะเหรี่ยงออกจากทิวเขาดอนะทางทิศตะวันออก

## กิจกรรมของมนุษย์และระบบนิเวศ
ทิวเขากะเหรี่ยงปกคลุมไปด้วยป่าฝนภูเขาหนาทึบ หมู่บ้านท้องถิ่นเคยอยู่สูงขึ้นไปบนเนินเขาและอยู่ห่างจากถนนสายหลักมากสุดเท่าที่จะเป็นไปได้ และชาวบ้านเคยปลูกข้าวบนที่สูงในบริเวณที่ถางป่า เนื่องจากกิจกรรมของกองทัพพม่าในพื้นที่ ทำให้ชาวบ้านจำนวนมากย้ายข้ามพรมแดนไปยังประเทศไทยและอาศัยอยู่ในค่ายผู้ลี้ภัย

ทิวเขาเหล่านี้เป็นส่วนเดียวกันในทางธรณีวิทยาและนิเวศวิทยากับทิวเขาดอนะที่อยู่ใกล้เคียงและต้นเทือกเขาตะนาวศรี ดังนั้นพื้นที่ภูเขาทั้งหมดจึงมักถูกพิจารณารวมกันภายใต้ชื่อ "กะยา-กะเหรี่ยง/ตะนาวศรี" ภูเขาเหล่านี้ปกคลุมไปด้วยป่าใบกว้างชื้นในเขตร้อนและกึ่งเขตร้อน ป่าฝนภูเขากะยา-กะเหรี่ยง เป็นส่วนหนึ่งของเขตนิเวศป่าดิบชื้น กะยา-กะเหรี่ยง/ตะนาวศรี ซึ่งรวมอยู่ในรายชื่อ Global 200 ของเขตนิเวศที่องค์การกองทุนสัตว์ป่าโลกสากล ระบุว่าเป็นพื้นที่สำคัญสำหรับการอนุรักษ์ บรรดาสัตว์บนพื้นที่สูงเหล่านี้ซึ่งหายากและเสี่ยงต่อการสูญพันธุ์ ตัวอย่างเช่น ค้างคาวคุณกิตติและกระโถนพระฤๅษีพืชดอกจำพวกกาฝาก

### พื้นที่คุ้มครอง
ในสมัยอังกฤษปกครอง มีพื้นที่คุ้มครองหลักสองแห่ง ได้แก่ ป่าสงวนกะฮี่ลู และ ป่าสงวนซีนซเว เนื่องจากพื้นที่ดังกล่าวเป็นเขตความขัดแย้งกะเหรี่ยงเคเอ็นยู ในช่วงแรกจึงได้กำหนดเป็นเขตรักษาพันธุ์สัตว์ป่ามินานเว แต่ในช่วงไม่กี่ปีที่ผ่านมาป่าเหล่านี้กลับถูกทำลายอย่างที่ไม่เคยเป็นมาก่อน

## อ้างอิง

## แหล่งข้อมูลอื่น
*Google Books, ''The Physical Geography of Southeast Asia''
*Kayah–Karen/Tenasserim Moist Forests
*Peakbagger – Shan-Western Thailand

หมวดหมู่:เทือกเขาในประเทศพม่า
ทิวเขาชีน

**ทิวเขาชีน** เป็นเทือกเขาในรัฐชีนทางตะวันตกเฉียงเหนือของประเทศพม่า ซึ่งทอดยาวไปทางเหนือสู่รัฐมณีปุระของประเทศอินเดีย

## ภูมิศาสตร์
ยอดเขาที่สูงที่สุดในทิวเขาชีนคือ เขานะมะตอง หรือ เขาวิกตอเรีย ในรัฐชีนตอนใต้ ความสูง  เขตนิเวศป่าทิวเขาชีน-เทือกเขายะไข่ มีป่าไม้หลากหลายชนิด เช่น สนเขา ต้นชา และต้นสัก พะล่านเป็นเมืองใหญ่ที่สุดในทิวเขาชีน ตั้งอยู่ทางใต้สุดของเทือกเขา

ทิวเขาชีนเป็นส่วนตะวันออกของทิวเขาปาดไก่ซึ่งรวมถึงทิวเขาลูไช เและทอดยาวผ่านรัฐนาคาแลนด์ในประเทศอินเดีย รวมถึงบางส่วนของพม่า ทิวเขาลูไชมักถูกกล่าวถึงร่วมกับทิวเขาชีน เนื่องจากลักษณะภูมิประเทศ วัฒนธรรมของผู้คน และประวัติศาสตร์มีความคล้ายคลึงกัน ส่วนต่อขยายทางใต้ของทิวเขาชีนคือเทือกเขายะไข่ ซึ่งทอดยาวจากเหนือจรดใต้เช่นกัน

## ประวัตศาสตร์
ในอดีต พื้นที่ของทิวเขานี้มีประชากรเป็นชาวชีน ซึ่งมีความสัมพันธ์อันดีกับเพื่อนบ้านทางตะวันตกคือชาวกูกี นอกจากการทำเกษตรกรรมเพื่อยังชีพแล้วชาวชีนยังบุกโจมตีหมู่บ้านของชาวพม่าในที่ราบลุ่มแม่น้ำมยิตาและแม่น้ำชี่น-ดวี่น รวมถึงโจมตีกันเอง พ.ศ. 2431 อังกฤษได้เริ่มปฏิบัติการทางทหารเพื่อยุติการบุกโจมตีเหล่านี้ ส่งผลให้ภูมิภาคนี้สงบลงใน พ.ศ. 2439 และถูกบริหารปกครองเข้าเป็นส่วนหนึ่งของพม่าในฐานะเขตปกครองพิเศษ

ในสงครามโลกครั้งที่สอง เนินเขาเหล่านี้เป็นจุดปะทะกันระหว่างกองกำลังญี่ปุ่นและกองกำลังผสมอังกฤษกับอินเดีย

## อ้างอิง

## แหล่งข้อมูลอื่น
*
*Burma - Geography
*Google Books, ''The Physical Geography of Southeast Asia''
*

หมวดหมู่:เทือกเขาในประเทศพม่า
เปียน จาง

**เปียน จาง** (; เสียชีวิต ค.ศ. 186 หรือ ค.ศ. 187) ชื่อเดิม **เปียน ยฺหวิ่น** () เป็นข้าราชการในยุคราชวงศ์ฮั่นตะวันออก (東漢 *ตงฮั่น*) ของจีน ดำรงตำแหน่งเป็นนายอำเภอ (令 *ลิ่ง*) ของอำเภอซินอาน (新安縣 *ซินอานเซี่ยน*)

เมื่อ ค.ศ. 185 เป่ย์กง ปั๋ว-ยฺวี่ (北宮伯玉) ผู้นำชนเผ่าเกี๋ยง (羌 *เชียง*) ก่อกบฏในมณฑลเลียงจิ๋ว (涼州 *เหลียงโจว*) เป่ย์กง ปั๋ว-ยฺวี่คุมตัวเปียน จางและหันซุย (韓遂 *หาน ซุ่ย*) ข้าราชการของราชวงศ์ฮั่นอีกคนเป็นตัวประกัน และขัดขวางความพยายามทั้งหมดของราชวงศ์ฮั่นที่จะช่วยเหลือทั้งสองคนกลับมา เปียน จางถูกบังคับให้เข้าร่วมการก่อกบฏ โดยถูกขู่ว่าหากไม่เข้าร่วมจะถูกสังหาร เปียน จางกลายเป็นผู้บัญชาการโดยรวมของทัพกบฏ แต่พ่ายแพ้ในการรบกับตั๋งโต๊ะ (董卓 *ต่ง จั๋ว*) และซุนเกี๋ยน (孫堅 *ซุน เจียน*) เปียน จางเสียชีวิตด้วยอาการป่วยในเวลาต่อมา หรือในแหล่งข้อมูลอื่น ๆ ระบุว่าเปียน จางถูกหันซุยสังหาร 

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*. เล่มที่ 58.
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*). เล่มที่ 1 บทพระราชประวัติอู่ตี้ (โจโฉ)
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*. เล่มที่ 72 บทชีวประวัติตั๋งโต๊ะ.

หมวดหมู่:บุคคลที่เกิดในคริสต์ศตวรรษที่ 2

หมวดหมู่:ขุนพลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
เลออปอลแห่งเบลเยียม

**เลออปอลแห่งเบลเยียม** () อาจหมายถึง

* พระเจ้าเลออปอลที่ 1 แห่งเบลเยียม
* สมเด็จพระเจ้าเลออปอลที่ 2 แห่งเบลเยียม
* พระเจ้าเลออปอลที่ 3 แห่งเบลเยียม

หมวดหมู่:หน้าแก้ความกำกวมชื่อบุคคล
ยุคที่สองแห่งการครอบงำจากทางเหนือ (เวียดนาม)

**การปกครองเวียดนามของจีนครั้งที่สอง** (; ) หมายถึงยุคที่ 2 ของเวียดนามภายใต้การปกครองของจีนในประวัติศาสตร์เวียดนาม ตั้งแต่คริสต์ศตวรรษที่ 1 ถึง 6 ในบริเวณที่เป็นภาคเหนือของประเทศเวียดนามในปัจจุบัน (เจียวจื่อ) ซึ่งปกครองโดยราชวงศ์จีนหลายราชวงศ์ ยุคนี้เริ่มต้นเมื่อราชวงศ์ฮั่นยึดซาวจี (เจียวจื่อ) จากพี่น้องจึงคืนมาได้เมื่อ ค.ศ. 43 และสิ้นสุดเมื่อลี้ บี๊ก่อการกำเริบต่อต้านราชวงศ์เหลียงและก่อตั้งราชวงศ์ลี้ยุคก่อนเมื่อ ค.ศ. 544 ยุคการปกครองเวียดนามของจีนครั้งที่สองมีช่วงเวลาประมาณ 500 ปี

## อ้างอิง

## บรรณานุกรม
### บทความ
* 
*
*
*
*

### หนังสือ
* 
* 
* 
* 
* 
*
* 
* 
*
* 
*
*
* 
* 
* 
*

## อ่านเพิ่มเติม
* 

หมวดหมู่:ก่อตั้งในปี พ.ศ. 586
หมวดหมู่:สิ้นสุดในปี พ.ศ. 1087
หมวดหมู่:ความสัมพันธ์จีน–เวียดนาม
หมวดหมู่:ยุคสามก๊ก
หมวดหมู่:ราชวงศ์จิ้น
หมวดหมู่:ราชวงศ์เหนือใต้
หมวดหมู่:สงครามเกี่ยวข้องกับเวียดนาม
หมวดหมู่:สงครามเกี่ยวข้องกับราชวงศ์ฮั่น
เตวีตา ตูอีวากาโน

**เตวีตา ตูอีวากาโน** (; ชื่อเกิด **เตวีตา โปลูเตเล กาโฮ** () ) เป็นนักการเมืองจากประเทศตองงาที่ดำรงตำแหน่งนายกรัฐมนตรีตองงาในวันที่ 30 กันยายน ค.ศ. 1912 ถึง 30 มิถุนายน ค.ศ. 1923

## อ้างอิง
คมชัดลึก อวอร์ด ครั้งที่ 22

**คมชัดลึก อวอร์ด ครั้งที่** **22** เป็นงานประกาศรางวัลคมชัดลึก อวอร์ด ในครั้งที่ 22 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2568 โดยในปีนี้จัดขึ้นภายใต้แนวคิด "Timeless in the New Era" พิธีการมอบรางวัลมีขึ้นในวันที่ 27 พฤษภาคม พ.ศ. 2569 ณ ทรู ไอคอน ฮอลล์ ชั้น 7 ศูนย์การค้าไอคอนสยาม

## รางวัล
คมชัดลึก อวอร์ด ครั้งที่ 22 มีการคัดเลือกผลงานที่โดดเด่นในช่วงปี พ.ศ. 2568 เพื่อเสนอชื่อเข้าชิงรางวัลทั้งหมด 2 ประเภท รวม 31 สาขา คือ รางวัลประเภทยอดเยี่ยม มี 22 สาขา ตัดสินโดยคณะกรรมการ ขณะที่รางวัลรางวัลประเภทยอดนิยม (Popular Vote) มี 9 สาขา มาจากการเสนอชื่อโดยประชาชน โดยเปิดรับการส่งเสนอชื่อระหว่างวันที่ 15 ธันวาคม พ.ศ. 2568 – 15 มกราคม พ.ศ. 2569 และตัดสินรอบสุดท้ายโดยการลงคะแนน (โหวต) จากประชาชนทั้งหมด 5 ช่องทาง ได้แก่ เว็บไซต์คมชัดลึก (10%), เฟซบุ๊กของคมชัดลึก อวอร์ด และคมชัดลึก (10%), ติ๊กต็อกของคมชัดลึก (10%), เอสเอ็มเอส (30%) และ ไลน์ช็อป (40%) ระหว่างวันที่ 18 กุมภาพันธ์ – 18 พฤษภาคม พ.ศ. 2569 โดยรายได้จากการโหวตส่วนหนึ่งจะมอบให้ศูนย์โปรตอนสมเด็จพระเทพรัตนราชสุดาฯ โรงพยาบาลจุฬาลงกรณ์ สภากาชาดไทย

ผู้ที่ได้รับการเสนอชื่อเข้าชิง มีดังต่อไปนี้ โดยผู้ชนะจะอยู่ในลำดับแรก  เน้นอักษร**ตัวหนา** และมีกริชคู่ (‡)

### ประเภทยอดเยี่ยม

#### ประเภทเพลงไทยสากล

#### ประเภทละคร-ซีรีส์

#### ประเภทภาพยนตร์

### ประเภทยอดนิยม

### รางวัลเกียรติยศ

## อ้างอิง

22
หมวดหมู่:กรุงเทพมหานครในปี พ.ศ. 2569
ปฏิบัติการดาบปลายปืน

**ปฏิบัติการดาบปลายปืน** () บางเอกสารใช้คำว่า **ปฏิบัติการพระพิโรธ** (Operation Wrath of God) คือหนึ่งในปฏิบัติการลับที่อื้อฉาวและมีระยะเวลายาวนานถึงยี่สิบปี ซึ่งนานที่สุดในประวัติศาสตร์ของมอสซาด (Mossad) หน่วยข่าวกรองและปฏิบัติการลับของอิสราเอล ปฏิบัติการนี้มีจุดเริ่มต้นจากโศกนาฏกรรมที่กลุ่มก่อการร้าย "กันยาทมิฬ" (Black September) บุกสังหารตัวประกันนักกีฬาชาวอิสราเอล 11 คน ในระหว่างการแข่งขันกีฬาโอลิมปิกฤดูร้อน 1972 ที่นครมิวนิก ประเทศเยอรมนีตะวันตก

ภายใต้คำสั่งของนายกรัฐมนตรีโกลดา เมอีร์ อิสราเอลได้จัดตั้งคณะกรรมการเพื่อตัดสินใจดำเนินการตอบโต้ขั้นเด็ดขาด โดยมีเป้าหมายเพื่อกำจัดสมาชิกกลุ่มกันยาทมิฬและองค์การปลดปล่อยปาเลสไตน์ (PLO) ที่มีส่วนเกี่ยวข้องทั้งทางตรงและทางอ้อมต่อเหตุการณ์ที่มิวนิก ปฏิบัติการนี้ไม่ได้เป็นเพียงการล้างแค้น แต่ถูกออกแบบมาเพื่อป้องปรามและส่งสาส์นว่า "ไม่ว่าอยู่ที่ใดในโลก ศัตรูของอิสราเอลจะไม่มีวันปลอดภัย"

สายลับของมอสซาดได้กระจายตัวไปทั่วโลกเพื่อตามล่าเป้าหมาย โดยใช้เทคนิคการลอบสังหารที่หลากหลาย ตั้งแต่การใช้ปืนพกเก็บเสียงไปจนถึงการติดตั้งระเบิดล้ำสมัยในโทรศัพท์บ้าน ดังเช่นกรณีการสังหาร มะห์มูด ฮัมชารี (Mahmoud Hamshari) ในกรุงปารีส อย่างไรก็ตาม ปฏิบัติการนี้ต้องเผชิญกับความล้มเหลวครั้งใหญ่ใน "คดีลีลแฮมเมอร์" ปี 1973 เมื่อทีมสังหารพลาดสังหารบริกรชาวโมร็อกโกผู้บริสุทธิ์ในประเทศนอร์เวย์ เพราะเข้าใจผิดว่าเป็น อะลี ฮะซัน เศาะลาเมฮ์ (Ali Hassan Salameh) ผู้วางแผนเหตุการณ์มิวนิก

ท้ายที่สุด มอสซาด สังหารเป้าหมายได้เกือบครบตามบัญชี แต่ไม่มีการเปิดเผยตัวเลข ปฏิบัติการนี้ถูกวิพากษ์วิจารณ์ในแง่จริยธรรมและกฎหมายระหว่างประเทศ แต่ก็กลายเป็นบรรทัดฐานใหม่ของยุทธศาสตร์ความมั่นคงอิสราเอล แสดงให้เห็นถึงขีดความสามารถในการเข้าถึงตัวเป้าหมายทั่วโลก และเปลี่ยนโฉมหน้าของการต่อต้านการก่อการร้ายไปสู่รูปแบบการชิงลงมือ ที่ยังคงอยู่ในนโยบายของอิสราเอลจนถึงปัจจุบัน

ปฏิบัติการนี้ได้รับการทำเป็นภาพยนตร์ออกอากาศโทรทัศน์เรื่อง *Sword of Gideon* (1986) และภาพยนตร์ฉายโรงโดยสตีเวน สปีลเบิร์ก เรื่อง *มิวนิค ปฏิบัติการความพิโรธของพระเจ้า* (2005)

## อ้างอิง

หมวดหมู่:มอสซาด
สตีล บอล รัน: โจโจ้ ล่าข้ามศตวรรษ

เป็นฤดูกาลที่ 6 ของซีรีส์อนิเมะโทรทัศน์เรื่อง *[[โจโจ้ ล่าข้ามศตวรรษ (ซีรีส์อนิเมะโทรทัศน์)|โจโจ้ ล่าข้ามศตวรรษ]]* ผลิตโดยสตูดิโอเดวิดโปรดักชัน ดัดแปลงจาก *[[สตีล บอล รัน]]* ภาคที่ 7 ของมังงะชุด  *[[โจโจ้ ล่าข้ามศตวรรษ]]* ผลงานของฮิโรฮิโกะ อารากิ *สตีล บอล รัน* ได้รับการกำหนดให้ปล่อยฉายทั่วโลกในฐานะออริจินัลเน็ตแอนิเมชันทางเน็ตฟลิกซ์เช่นเดียวกับ *[[โจโจ้ ล่าข้ามศตวรรษ: สโตนโอเชียน]]* ซึ่งเป็นฤดูกาลที่ 5 ของซีรีส์ โดยปล่อยฉายตอนแรกในวันที่ 19 มีนาคม พ.ศ. 2569

## เนื้อเรื่อง
ค.ศ. 1890 นักขี่ม้าจากทั่วโลกมารวมตัวกันในสหรัฐอเมริกาเพื่อเข้าร่วมการแข่งขัน "สตีล บอล รัน" ซึ่งเป็นการแข่งขันขี่ม้าข้ามทวีปจากแซนดีเอโกไปถึงนครนิวยอร์ก โดยมีเงินรางวัล 50 ล้านดอลลาร์ ในหมู่ผู้เข้าร่วมการแข่งขันมีอดีตนักแข่งม้าซึ่งเป็นอัมพาตครึ่งล่างชื่อโจนี่ โจสตาร์ ได้เข้าร่วมการแข่งขันเพื่อเรียนรู้ศาสตร์ "การหมุน" อันลึกลับของไจโร เซปเปลี่ เพชฌฆาตชาวนาโปลี หลังจากไจโรได้ทำให้โจนี่กลับมายืนได้เป็นเวลาชั่วครู่ แม้ว่าโจนี่และไจโรจะเป็นคู่แข่งกันในช่วงเริ่มต้นของการแข่งขัน แต่ต่อมาก็กลายเป็นเพื่อนสนิทกันในที่ขณะที่ทั้งสองก็ต้องเอาชีวิตรอดจากการโจมตีของบรรดาคู่แข่งที่ไร้ความปรานี

## นักพากย์

## การผลิตและการเผยแพร่
ในเดือนเมษายน พ.ศ. 2568 ในงาน *โจโจ้เดย์* ที่จัดขึ้นเพื่อเฉลิมฉลองซีรีส์ *[[โจโจ้ ล่าข้ามศตวรรษ (ซีรีส์อนิเมะโทรทัศน์)|โจโจ้ ล่าข้ามศตวรรษ]]* ได้มีการประกาศดัดแปลง *สตีล บอล รัน* เป็นอนิเมะ ผลิตโดยสตูดิโอเดวิดโปรดักชัน
ภาพคีย์อาร์ตรวมถึงภาพตัวละครโจนี่ โจสตาร์และไจโร เซปเปลี่ได้รับการเปิดเผยพร้อมกับวิดีโอโปรโมต ในงานอนิเมะเอ็กซ์โปเมื่อวันที่ 4 กรกฎาคม พ.ศ. 2568 มีการเผยทีมงานผลิตหลักของการสร้างอนิเมะ ยาซูฮิโระ คิมูระและฮิเดยะ ทากาฮาชิที่เคยเป็นผู้กำกับร่วมของ *[[โจโจ้ ล่าข้ามศตวรรษ: สายลมทองคำ]]* จะกลับมาทำหน้าที่เดิม ร่วมด้วยโทชิยูกิ คาโตกลับมาเป็นผู้กำกับซีรีส์ ส่วนยาซูโกะ โคบายาชิทำหน้าที่ดูแลบทซีรีส์ ไดซูเกะ สึมางาริกลับมาเป็นผู้ออกแบบตัวละคร และยูโงะ คันโนะกลับมารับผิดชอบดนตรีประกอบ โดยมีโยชิกาซุ อิวานามิกลับมาเป็นผู้กำกับเสียง เดวิดโปรดักชันรับผิดชอบการผลิตแอนิเมชันเช่นเดียวกับฤดูกาลก่อน ๆ รายละเอียดเพิ่มเติม เช่น ปีที่ออกฉายและการคัดเลือกนักพากย์ตัวละครหลักได้รับการเปิดเผยในงานถ่ายทอดสดผ่านสัญญาณต่อเนื่องในเดือนกันยายนของปีเดียวกัน

หลังตอนแรกออกฉาย คิมูระระบุว่าตนไม่แน่ใจว่าตอนต่อ ๆ ไปจะปล่อยฉายเมื่อใด เมื่อวันที่ 28 มีนาคม พ.ศ. 2569 มีการปล่อยภาพยนตร์แนะนำซึ่งเผยว่าตอนต่อไปจะปล่อยฉายภายใน พ.ศ. 2569

## รายชื่อตอน



## หมายเหตุ

## อ้างอิง

## แหล่งข้อมูลอื่น
* 
* 

หมวดหมู่:โจโจ้ ล่าข้ามศตวรรษ
หมวดหมู่:อนิเมะออริจินอลของเน็ตฟลิกซ์
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:รายการโทรทัศน์ที่มีฉากในสหรัฐ
หมวดหมู่:อนิเมะและมังงะเกี่ยวกับการแข่งม้า
เลอซุยซีดฟร็องแซ

***เลอซุยซีดฟร็องแซ*** () เป็นเรียงความใน ค.ศ. 2014 โดย Éric Zemmour นักข่าวขวาจัดชาวฝรั่งเศส หนังสือนี้โต้แย้งว่ารัฐชาติฝรั่งเศสประสบกับการถดถอยอย่างต่อเนื่องตั้งแต่คริสต์ทศวรรษ 1970 ซึ่ง Zemmour ระบุว่าสาเหตุหลักมาจากการเพิ่มขึ้นของการอพยพ สตรีนิยม และสมภาพนิยม รวมถึงการเสื่อมถอยของค่านิยมดั้งเดิม หนังสือเล่มนี้ยังโต้แย้งว่าฝรั่งเศสวิชีพยายามปกป้องชาวฝรั่งเศสเชื้อสายยิวในช่วงสงครามโลกครั้งที่สอง ซึ่งเป็นทฤษฎีที่ถูกวิพากษ์วิจารณ์อย่างกว้างขวาง นักวิจารณ์มองว่าเป็นวรรณกรรมแนวถดถอย

หนังสือเล่มนี้ประสบความสำเร็จในเชิงพาณิชย์ โดยขายได้มากกว่า 500,000 เล่ม

## อ้างอิง

หมวดหมู่:หนังสือเกี่ยวกับการเมืองฝรั่งเศส
หมวดหมู่:เรียงความภาษาฝรั่งเศส
หมวดหมู่:ประวัติศาสตร์เทียม
หมวดหมู่:ทฤษฎีสมคบคิดยูเรเบีย
หมวดหมู่:ผลงานเกี่ยวกับฝรั่งเศสวิชี
หมวดหมู่:หนังสือที่วิจารณ์ศาสนาอิสลาม
หมวดหมู่:ความรู้สึกต่อต้านอิสลามในประทเศฝรั่งเศส
หมวดหมู่:การเมืองต่อต้านการอพยพในประเทศฝรั่งเศส
หมวดหมู่:การต่อต้านสตรีนิยม
หมวดหมู่:การเมืองฝ่ายขวาจัดในประเทศฝรั่งเศส
หมวดหมู่:ผลงานต่อต้านการอพยพ
สโมสรฟุตบอลยาลอ ซิตี้ ในฤดูกาล 2564–2565

**ฤดูกาล 2564–65** เป็นฤดูกาลที่ 4 ของ สโมสรฟุตบอลยาลอ ซิตี้ ในการแข่งขันลีกฟุตบอลของสมาคมฟุตบอลแห่งประเทศไทย และเป็นฤดูกาลที่ 3 ในระบบฟุตบอลลีกอาชีพ โดยหลังจากจบการแข่งขันไทยลีก 3 ฤดูกาล 2563–64 ได้มีการเปลี่ยนแปลงตำแหน่งประธานสโมสรจาก อิมรอน เส็นหลีมีน เป็น อาดิลัน อาลีอิสเฮาะ สมาชิกสภาผู้แทนราษฎรจังหวัดยะลา จากพรรคพลังประชารัฐ

## ผู้เล่นฤดูกาล 2564–65
### รายละเอียดผู้เล่น ฤดูกาล 2564–65

:*ข้อมูล ณ วันที่​ 27 กุมภาพันธ์ พ.ศ. 2565*
:*สถิติการลงสนามและการยิงประตูรวมการแข่งขันทุกรายการ*

## การเปลี่ยนแปลงผู้เล่น
### ก่อนเปิดฤดูกาล
#### ย้ายออก

#### ย้ายเข้า

### ครึ่งฤดูกาล
#### ย้ายเข้า

## การแข่งขันในฤดูกาล
### ไทยลีก 3

#### ตารางคะแนน

#### ผลการแข่งขัน

## สถิติการลงสนามและการทำประตูของผู้เล่น ในฤดูกาล 2564-65
* สถิตินับถึงวันที่ 27 กุมภาพันธ์ 2565

|-
! colspan=16 style="background:#FFEE00; color:#000000; text-align:center"| ผู้รักษาประตู
|-

|-

|-

|-
! colspan=16 style="background:#FFEE00; color:#000000; text-align:center"| กองหลัง
|-

|-

|-

|-

|-

|-

|-

|-

|-

|-

|-

|-

|-

|-
! colspan=16 style="background:#FFEE00; color:#000000; text-align:center"| กองกลาง
|-

|-

|-

|-

|-

|-

|-

|-

|-

|-

|-
! colspan=16 style="background:#FFEE00; color:#000000; text-align:center"| กองหน้า
|-

|-

|-

|-

|-
|}

## อ้างอิง

2564–65
ยาลอ
โซโลโมเน อูลา อาตา

**โซโลโมเน ปีอูเตา อูลาโมเลกา อาตา** OBE (; 16 พฤษภาคม ค.ศ. 1883 – 27 มีนาคม ค.ศ. 1950) เป็นนายกรัฐมนตรีตองงาใน ค.ศ. 1941 ถึง 1949

## ชีวประวัติ
อาตาเป็นบุตรของเตวีตา มานูโอปาไง อาตา (; ค.ศ. 1864–1898) กับพอลีน มานูตูอูฟางา นีอูเมอีโตลู () และเป็นลูกพี่ลูกน้องของสมเด็จพระราชินีนาถซาโลเต ตูโปอูที่ 3 แห่งตองงา เขาเข้าเรียนที่วิทยาลัยนิววิงตัน ซิดนีย์ (1896–1902) ร่วมกับขุนนางตองงาอีก 6 คน เมื่อกลับไปยังตองงา เขาทำงานในรัฐบาลและได้รับการแต่งตั้งให้ดำรงตำแหน่งอาตาเมื่อวันที่ 12 พฤศจิกายน ค.ศ. 1904 เขาดำรงตำแหน่งรัฐมนตรีหลายกระทรวงในคณะรัฐมนตรี และเป็นรัฐมนตรีว่าการกระทรวงที่ดินตั้งแต่ ค.ศ. 1925 จนถึง 1941 ใน ค.ศ. 1937 เขาได้กลับไปเยือนออสเตรเลียอีกครั้ง เพื่อศึกษาการปลูกกล้วยในพื้นที่กึ่งเขตร้อน ใน ค.ศ. 1941 เขาได้รับการแต่งตั้งเป็นนายกรัฐมนตรีตองงาเมื่อเจ้าชายวีเลียมี ตูงี ไมเลฟีฮี เพื่อนในวัยเรียนที่นิววิงตัน สิ้นพระชนม์ อาตาจึงกลายเป็นนายกรัฐมนตรีตองงานิววิงตันเก่าคนที่สองจาก 4 คนติดต่อกัน เนื่องจากหลังจากนั้นสืบทอดโดยมกุฎราชกุมารตูโปอูโตอา ตูงี KBE และเจ้าชายฟาตาเฟฮี ตูอีเปเลฮาเก CBE อาตาได้รับการคัดเลือกเป็น OBE กิตติมศักดิ์ในรายชื่อผู้ได้รับเกียรติยศปีใหม่ประจำปี ค.ศ. 1947

## เกียรติยศ
*  เครื่องราชอิสริยาภรณ์จักรวรรดิบริติช (OBE) กิตติมศักดิ์

## อ้างอิง

หมวดหมู่:นักการเมืองตองงา
หมวดหมู่:นายกรัฐมนตรีตองงา
หมวดหมู่:ผู้ได้รางวัลเครื่องราชอิสริยาภรณ์จักรวรรดิบริติชกิตติมศักดิ์
หมวดหมู่:บุคคลจากโตงาตาปู
โรยาเล อูนีโอน แซ็ง-ฌิลลัวส์

**โรยาเล อูนีโอน แซ็ง-ฌิลลัวส์** หรือ **อูนีโอน แซ็ง-ฌิลลัวส์**, **อูนีโอน แอ็สเฌ**, **อูว์แอ็สเฌ**, **แอร์อูว์แอ็สเฌ** หรือเรียกสั้น ๆ ว่า **อูนีโอน** เป็นสโมสรฟุตบอลอาชีพเบลเยียม ตั้งอยู่ที่เทศบาลฟอเรสต์ ชานกรุงบรัสเซลส์ สโมสรก่อตั้งใน ค.ศ. 1897 ในย่านแซ็ง-ฌิลลัวส์ และได้ลงเล่นที่สนามกีฬา Joseph Marien มาตั้งแต่คริสตทศวรรษ 1920 อูนีโอนเป็นหนึ่งในสโมสรที่ประสบความสำเร็จมากที่สุดในประวัติศาสตร์ฟุตบอลเบลเยียม พวกเขาชนะเลิศลีกในประเทศถึง 11 สมัยในช่วง ค.ศ. 1904 ถึง 1935 ถือครองความเป็นที่หนึ่งของประเทศในช่วงก่อนสงครามโลกครั้งที่สอง โดยเฉพาะอย่างยิ่งในช่วง ค.ศ. 1933 ถึง 1935 สโมสรทำสถิติไม่แพ้ใครในเกมลีกถึง 60 นัดติดต่อกัน นับเป็นสถิติที่ยาวนานที่สุดของลีกในประเทศ

สโมสรมีช่วงเวลาที่ตกต่ำจนถึงขั้นที่ต้องตกชั้นลงไปสู่ลีกระดับที่สี่ จนกระทั่งในคริสตทศวรรษ 2020 นักธุรกิจชาวอังกฤษ โทนี บลูม (ซึ่งก็เป็นประธานสโมสรฟุตบอลไบรตันแอนด์โฮฟอัลเบียนด้วยเช่นกัน) ได้เข้ามาซื้อกิจการเพื่อกอบกู้สโมสร ต่อมาใน ค.ศ. 2021 สโมสรเลื่อนชั้นกลับสู่เบลเจียนโปรลีกในรอบ 48 ปี และจบอันดับที่หนึ่งของของตารางคะแนนรอบปกติในฤดูกาลแรกที่ได้กลับมาลงเล่นบนลีกสูงสุด แม้ว่าพวกเขาจะพลาดการชนะเลิศลีกรอบระดับประเทศใน ค.ศ. 2022, 2023 และ 2024 แต่พวกเขาก็สามารถชนะเลิศลีกสมัยที่ 12 ได้สำเร็จใน ค.ศ. 2025 ยุติช่วงเวลา 90 ปีที่สโมสรปราศจากแชมป์ลีกในประเทศ นับเป็นสโมสรที่มีช่วงเวลาว่างเว้นระหว่างการชนะเลิศลีกยาวนานที่สุด ทำลายสถิติเดิมของแบล็กเบิร์นโรเวอส์ที่ว้างเว้นจากการคว้าแชมป์ลีกยาวนานถึง 81 ปี

นอกเหนือจากผลงานในประเทศ สโมสรยังสร้างผลงานในการแข่งขันระดับทวีปยุโรป โดยเคยเข้าถึงรอบก่อนรองชนะเลิศในยูฟ่ายูโรปาลีก ฤดูกาล 2022–23 และยังได้ผ่านเข้าไปเล่นในยูฟ่าแชมเปียนส์ลีกรอบลีกด้วย อูนีโอนเป็นหนึ่งในสโมสรที่มีผู้ติดตามอย่างกว้างขวางและเป็นหนึ่งในสโมสรของประเทศที่มีเรื่องราวยุคใหม่อันน่าภาคภูมิใจ

## เกียรติประวัติ

thumb|upright=1.2|แผนภาพสรุปผลงานในลีกของอูนีโอน แอ็สเฌ

### ยุโรป
***Challenge International du Nord** (**1898–1914**)
****ชนะเลิศ (3):** 1904, 1905, 1907
***รองชนะเลิศ (1):* 1908
***Coupe Van der Straeten Ponthoz** (**1900–1907**)
****ชนะเลิศ (3):** 1905, 1906, 1907
***รองชนะเลิศ (1):* 1904
***Coupe Jean Dupuich** (**1908–1925**)
****ชนะเลิศ (4):** 1912, 1913, 1914, 1925

### ถ้วยรางวัลอื่น ๆ
***Jules Pappaert Cup**
****ชนะเลิศ (4):** 1956, 1976, 2021, 2022

## อ้างอิง

## แหล่งข้อมูลอื่น
* Official website


หมวดหมู่:บรัสเซลส์
หมวดหมู่:สโมสรฟุตบอลที่ก่อตั้งในปี พ.ศ. 2440
หมวดหมู่:สโมสรฟุตบอลในประเทศเบลเยียม
หมวดหมู่:ก่อตั้งในประเทศเบลเยียมในปี พ.ศ. 2440
หมวดหมู่:สโมสรในเบลเจียนโปรลีก
หมวดหมู่:การเมืองฝ่ายซ้ายในกีฬา
ซูเปอร์พัฟฟ์

**ซูเปอร์พัฟฟ์** (อังกฤษ: super-puff) เป็นดาวเคราะห์นอกระบบประเภทหนึ่งที่มีมวลมากกว่าโลกเพียงไม่กี่เท่า แต่มีรัศมีใหญ่กว่าดาวเนปจูน ส่งผลให้มีความหนาแน่นเฉลี่ยต่ำมาก ดาวเคราะห์ประเภทนี้มีอุณหภูมิต่ำกว่าและมีมวลน้อยกว่าดาวพฤหัสบดีร้อนที่มีความหนาแน่นต่ำ

ตัวอย่างที่สุดขั้วอย่างที่สุดที่เป็นที่ทราบกันนั้นได้แก่ดาวเคราะห์สามดวงที่โคจรรอบดาวฤกษ์เคปเลอร์-51 (Kepler-51) ซึ่งทั้งหมดมีขนาดใกล้เคียงกับดาวพฤหัสบดี แต่มีความหนาแน่นที่ต่ำกว่า 0.1 กรัมต่อลูกบาศก์เซนติเมตร ดาวเคราะห์เหล่านี้ถูกค้นพบในปี ค.ศ. 2012 แต่ข้อมูลความหนาแน่นที่ต่ำมากของพวกมันนั้นเพิ่งได้รับการค้นพบในปี ค.ศ. 2014 และอีกตัวอย่างหนึ่งคือดาวเคราะห์เคปเลอร์-87ซี (Kepler-87c)

สมมติฐานหนึ่งได้เสนอว่าดาวเคราะห์ซูเปอร์พัฟฟ์ได้มีการปล่อยฝุ่นดาวออกมาอย่างต่อเนื่องขึ้นสู่ชั้นบรรยากาศส่วนบน (เช่นกลีเซอ 3470 บี (Gliese 3470 b)) ทำให้พื้นผิวที่สังเกตได้แท้จริงแล้วเป็นชั้นของฝุ่นที่อยู่บริเวณบรรยากาศส่วนบน อีกหนึ่งความเป็นไปได้คือดาวเคราะห์ซูเปอร์พัฟฟ์บางดวงนั้นอาจเป็นดาวเคราะห์ขนาดเล็กที่มีระบบวงแหวนขนาดใหญ่ล้อมรอบ คล้ายกับเอชไอพี 41378 เอฟ (HIP 41378 f)

งานศึกษาหนึ่งในปี ค.ศ. 2026 เสนอทฤษฎีว่าดาวเคราะห์ประเภทซูเปอร์เอิร์ธและซับเนปจูน (sub-Neptune) จะมีลักษณะพองตัวเมื่อยังมีอายุน้อย แต่จะหดตัวลงตามกาลเวลา โดยยกให้ระบบดาววี1298 วัว (V1298 Tauri) และเคปเลอร์-51 เป็นตัวอย่าง

## สมมติฐานการก่อตัว
อัตราส่วนมวลต่อรัศมีที่ผิดปกติของดาวเคราะห์ซูเปอร์พัฟฟ์นั้นได้ถูกตีความในช่วงแรกว่าเป็นหลักฐานของการมีอยู่ของชั้นบรรยากาศห่อหุ้มที่ประกอบด้วยไฮโดรเจน–ฮีเลียมในปริมาณมาก ซึ่งก่อตัวขึ้นเมื่อหลายพันล้านปีก่อนภายในจานดาวเคราะห์ก่อนเกิด ภายใต้สมมติฐานการก่อตัวระยะยาวนี้ ชั้นบรรยากาศห่อหุ้มดังกล่าวมีแนวโน้มจะสูญสลายผ่านกระบวนการหลบหนีของชั้นบรรยากาศ (atmospheric escape) ส่งผลให้การคงไว้ซึ่งความหนาแน่นที่ต่ำมากเป็นเวลาระดับพันล้านปีนั้นเป็นเรื่องยาก ดังนั้น การคงอยู่ของดาวเคราะห์ซูเปอร์พัฟฟ์ที่ตรวจพบได้จึงเป็นแรงจูงใจให้มีการพัฒนาแบบจำลองทางเลือกเกี่ยวกับการก่อตัวและการคงอยู่ของชั้นบรรยากาศดังกล่าว

## อ้างอิง

หมวดหมู่:ดาวเคราะห์ยักษ์
หมวดหมู่:ประเภทของดาวเคราะห์
เซอร์ไวเวอร์ 45

**เซอร์ไวเวอร์ 45** () เป็นฤดูกาลที่ 45 ของรายการเซอร์ไวเวอร์ ออกอากาศครั้งแรกวันที่ 27 กันยายน พ.ศ. 2566 ทางสถานีโทรทัศน์ CBS ประเทศสหรัฐอเมริกา

ซึ่งในการถ่ายทำตั้งแต่ฤดูกาลที่ 41 ถึง 45 ทางผู้ผลิตรายการได้รับผลกระทบจากการระบาดทั่วของโควิด-19 ทำให้ต้องถ่ายทำต่อเนื่องที่ประเทศฟิจิเป็นครั้งที่ 13

และนอกจากนี้ จากผลกระทบของการแพร่ระบาดยังส่งผลถึงจำนวนวันของการถ่ายทำและการแข่งขันในรายการอีกด้วย จากเดิมจะต้องแข่งกัน 39 วัน ถูกลดเหลือเพียง 26 วัน เป็นผลอันเนื่องมาจากข้อกำหนดเรื่องการกักตัวของผู้ที่เดินทางเข้าสู่ประเทศฟิจิ

ในฤดูกาลนี้มีผู้เข้าแข่งขันที่โดดเด่น 2 คน คือ เจ.มายา นักร้องและนักแต่งเพลงชาวอเมริกัน และบรูซ เพอร์โรลท์ ผู้เข้าแข่งขันในฤดูกาลก่อนหน้าที่ถูกส่งตัวกลับเนื่องจากอาการบาดเจ็บในตอนแรก ได้รับโอกาสให้กลับมาแข่งขันอีกครั้ง

## รายละเอียดของฤดูกาล
* **เผ่า** :
: เบลโล่ แปลว่า นกยางทะเล ในภาษาฟิจิ สีประจำเผ่า สีฟ้า
: ลูลู่ แปลว่า นกแสก ในภาษาฟิจิ สีประจำเผ่า สีเหลือง
: รีบ้า แปลว่า เหยี่ยวนกเขาท้องขาว ในภาษาฟิจิ สีประจำเผ่า สีแดง
: ดากูวากา หมายถึง ชื่อของเทพเจ้าฟิจิ  สีประจำเผ่า สีส้ม

## ผู้เข้าแข่งขัน

## การแข่งขัน

## การโหวต

## อ้างอิง

## ดูเพิ่ม

เซอร์ไวเวอร์
วันนี้ วันไหน ยังไงก็เธอ

***วันนี้ วันไหน ยังไงก็เธอ*** () เป็นละครโทรทัศน์จีนแนวจินตนิยม ปี ค.ศ. 2025 นำแสดงโดยไป๋ จิงถิงและจาง รั่วหนาน โครงเรื่องดัดแปลงจากเว็บโนเวลจีนชื่อเดียวกันของจู๋ อี่ เมื่อวันที่ 18 กุมภาพันธ์ ค.ศ. 2025 ได้เผยแพร่ทั่วโลกทางโยวคู่และเน็ตฟลิกซ์ ว่าด้วยเรื่องราวของอดีตเพื่อนร่วมชั้นมัธยมปลายสองคนที่กลับมาพบกันอีกครั้งหลังจากผ่านไปหลายปี และบังเอิญต้องอาศัยอยู่ในอพาร์ตเมนต์เดียวกัน เนื้อเรื่องสำรวจความซับซ้อนของความรัก ความโหยหา บาดแผลทางใจ และการเยียวยา เมื่อวันที่ 15 พฤศจิกายน ค.ศ. 2025 แอนิเมชันสัญชาติจีนเรื่อง ***วันนี้ วันไหน ยังไงก็เธอ*** ได้รับการประกาศผ่านแพลตฟอร์มบิลิบิลิ

เมื่อวันที่ 23 สิงหาคม ค.ศ. 2025 สองตอนของละครเรื่องนี้ได้รับการฉายเป็นเวลา 91 นาที ในเทศกาลภาพยนตร์นานาชาติปูซานครั้งที่ 30 สร้างสถิติด้วยการมียอดดัชนีความนิยม (Popularity Heat Index) เกิน 10,000 ภายใน 2 วันหลังจากเผยแพร่บนแพลตฟอร์มโยวคู่ เมื่อวันที่ 27 กุมภาพันธ์ ค.ศ. 2025 ละครเรื่องนี้ติดอันดับที่ 6 ใน “Netflix Top TV Shows Worldwide” และสร้างสถิติเป็นละครจีนที่มีอันดับสูงที่สุดในประวัติการจัดอันดับรายวันระดับโลกของเน็ตฟลิกซ์ ได้รับการจัดให้อยู่ในระดับ S+ (ผลงานยอดนิยมสูงสุด) บนชาร์ต Yunhe ซึ่งสะท้อนถึงความสำเร็จและความนิยมในระดับสูงของละครเรื่องนี้

## โครงเรื่อง
เหวิน อี้ฟานบังเอิญพบกับซาง เหยียนอีกครั้งที่บาร์หลังจากผ่านไปหกปี ทั้งสองเคยเป็นเพื่อนร่วมชั้นสมัยมัธยมปลาย และต่างก็มีใจให้กัน อย่างไรก็ตาม เธอจำใจต้องปฏิเสธความรู้สึกของเขา ทำให้ทั้งสองค่อย ๆ ห่างเหินกันไป และเพื่อหลีกเลี่ยงความอึดอัด ทั้งคู่จึงแสร้งทำเป็นไม่รู้จักกัน ด้วยเหตุการณ์บางอย่าง ทั้งสองจึงต้องเผชิญหน้ากันอีกครั้ง เมื่อกลายเป็นว่าต้องอาศัยอยู่ใต้ชายคาเดียวกัน ความสัมพันธ์ของทั้งสองเริ่มเปลี่ยนไป เมื่อเหวิน อี้ฟานรู้ตัวว่าเธอกลับมาเดินละเมออีกครั้ง อาการของเธอยิ่งรุนแรงขึ้นจากบาดแผลทางใจในอดีต และเธอกลับพบว่าตัวเองอยู่ในห้องของซาง เหยียน ซึ่งยิ่งทำให้ชีวิตของทั้งสองเกี่ยวพันกันมากขึ้น

## อ้างอิง

หมวดหมู่:ละครโทรทัศน์ภาษาจีน
หมวดหมู่:ละครโทรทัศน์จีนในปี พ.ศ. 2568
หมวดหมู่:นวนิยายจีนที่ดัดแปลงเป็นละครโทรทัศน์
หมวดหมู่:ละครโทรทัศน์แนวรักจีน
หมวดหมู่:ผลงานต้นฉบับของโยวคู่
หมวดหมู่:เว็บซีรีส์จีน
ตำบลทุ่งมน (อำเภอคำเขื่อนแก้ว)

**ทุ่งมน** เป็นตำบลในอำเภอคำเขื่อนแก้ว จังหวัดยโสธร เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลทุ่งมนตั้งแต่ปี พ.ศ. 2539    

## ที่ตั้งและอาณาเขต
ตำบลทุ่งมน มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหนองคู (อำเภอเมืองยโสธร) และตำบลกระจาย ตำบลศรีฐาน (อำเภอป่าติ้ว)
* **ทิศตะวันออก** ติดต่อกับตำบลเหล่าไฮ
* **ทิศใต้** ติดต่อกับตำบลลุมพุก ตำบลดงเจริญ และตำบลโพนทัน
* **ทิศตะวันตก** ติดต่อกับตำบลย่อ และตำบลตาดทอง (อำเภอเมืองยโสธร)
## ประวัติ
พื้นที่เดิมมีฐานะเป็นตำบลชื่อ "ตำบลโซง" อยู่ในเขตอำเภอลุมพุก (อำเภอคำเขื่อนแก้ว) ตั้งขึ้นตั้งแต่พ.ศ. 2440 ต่อมาได้ยุบตำบลโซงรวมเข้ากับตำบลกู่จานและตำบลย่อ เนื่องจากขณะนั้นมีพื้นปริมาณงานและประชากรน้อย ก่อนที่ปี พ.ศ. 2490 ได้แยกพื้นที่หมู่ 1 บ้านโซง, หมู่ 2 บ้านเหล่าโป่, หมู่ 3 บ้านทุ่งมน ของตำบลย่อ และหมู่ 2 บ้านมะพริก, หมู่ 13 บ้านโพนสิม ของตำบลกู่จาน รวม 5 หมู่บ้าน ตั้งขึ้นเป็นตำบลอีกครั้งในชื่อ "ตำบลทุ่งมน" 

## การปกครองส่วนภูมิภาค

### การปกครองส่วนภูมิภาค
ตำบลทุ่งมนแบ่งพื้นที่การปกครองออกเป็น 9 หมู่บ้าน ได้แก่

* **หมู่ที่ 1** บ้านโซง
* **หมู่ที่ 2** บ้านเหล่าโป่
* **หมู่ที่ 3** บ้านทุ่งมน
* **หมู่ที่ 4** บ้านโพนสิม
* **หมู่ที่ 5** บ้านมะพริก
* **หมู่ที่ 6** บ้านดู่
* **หมู่ที่ 7** บ้านทุ่งมน
* **หมู่ที่ 8** บ้านโซง
* **หมู่ที่ 9** บ้านมะพริก

## อ้างอิง

ทุ่งมน
ทุ่งมน
วัดควนศรี

**วัดควนศรี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 8 ในตำบลควนศรี อำเภอบ้านนาสาร จังหวัดสุราษฎร์ธานี

วัดควนศรี ชื่อเต็มว่า **วัดควนศรีแก้วประเสริฐ** ชาวบ้านเรียก **วัดควน** ตั้งวัดเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 20 กันยายน พ.ศ. 2542 เดิมเป็นวัดร้างมีแค่ซากปรักหักพัง ต่อมามีการฟื้นฟูวัดและขึ้นทะเบียน ต่อมาเมื่อ พ.ศ. 2474 มีการฝังลูกนิมิตครั้งแรก และเมื่อ พ.ศ. 2544 ฝังลูกนิมิตครั้งที่สอง

สิ่งศักดิ์สิทธิ์ภายในวัดมีรูปปั้น *พ่อท่านคงแก้ว* เป็นพระสงฆ์ ไม่มีข้อมูลเกี่ยวกับท่านแน่ชัดว่าอยู่ในยุคสมัยใด สันนิษฐานว่าท่านอยู่ในยุคที่มีสงครามพม่าและมรณภาพลงในช่วงนั้น ชาวบ้านเชื่อว่าดวงจิตของท่านยังคงอยู่และคุ้มครองวัดและชาวบ้านผู้เคารพนับถือ มีการสร้างเหรียญพ่อท่านคงแก้วออกมา

ตามประวัติวัดระบุนามเจ้าอาวาส พ.ศ. 2488 มีพระอาจารย์แดง เมื่อท่านได้มรณะภาพลง พระภิกษุหมึก (ครูหมึก มากะพันธุ์) ซึ่งเป็นครูใหญ่โรงเรียนวัดควนศรีได้รักษาการแทน ทำหน้าที่เจ้าอาวาส  พ.ศ. 2492 ทางรัฐบาลออกกฎหมายให้พระภิกษุที่เป็นครูอยู่ต้องลาสิขาออกรับราชการ ครูหมึกจึงลาสิกขาออกรับราชการ เป็นครูใหญ่โรงเรียนวัดควนศรี

## อ้างอิง

ควนศรี
หมวดหมู่:อำเภอบ้านนาสาร
การเสียชีวิตจากพัดลม

**การเสียชีวิตจากพัดลม** เป็นความเข้าใจผิดที่ว่ามีคนเสียชีวิตจากการใช้พัดลมไฟฟ้าในห้องปิดที่ไม่มีหน้าต่างเปิด แม้ว่ากลไกที่กล่าวอ้างเกี่ยวกับการเสียชีวิตจากพัดลมจะเป็นไปไม่ได้ เมื่อพิจารณาจากวิธีการทำงานของพัดลมไฟฟ้า แต่ความเชื่อเรื่องการเสียชีวิตจากพัดลมยังคงมีอยู่จนถึงช่วงกลางคริสต์ทศวรรษ 2000 ในเกาหลีใต้ และในญี่ปุ่นในระดับที่น้อยกว่า

## ต้นตอความเชื่อ
ที่มาของแนวคิดนี้ยังไม่ชัดเจน แต่ความกังวลเกี่ยวกับพัดลมไฟฟ้ามีมาตั้งแต่มีการนำพัดลมไฟฟ้าเข้ามาในเกาหลี โดยมีเรื่องราวที่เล่าขานกันเกี่ยวกับความเสี่ยงของอาการคลื่นไส้ หายใจไม่ออก และอัมพาตใบหน้าจากเทคโนโลยีใหม่มาตั้งแต่คริสต์ทศวรรษ 1920 ถึงคริสต์ทศวรรษ 1930

ทฤษฎีสมคบคิดหนึ่งระบุว่า รัฐบาลเกาหลีใต้สร้างหรือเผยแพร่เรื่องปรัมปรานี้ขึ้นมา เพื่อใช้เป็นโฆษณาชวนเชื่อในการลดการใช้พลังงานของครัวเรือนเกาหลีใต้ในช่วงวิกฤตพลังงานในคริสต์ทศวรรษ 1970 แต่ *[[Slate (magazine)|Slate]]* รายงานว่าเรื่องปรัมปรานี้เก่าแก่กว่านั้นมาก โดยอาจย้อนไปถึงช่วงที่มีการนำพัดลมไฟฟ้าเข้ามาในเกาหลี และอ้างถึงบทความเกี่ยวกับ "อันตรายแปลก ๆ จากพัดลมไฟฟ้า" ใน ค.ศ. 1927

## คำอธิบายข้อเสนอ

## การรายงานข่าวของสื่อ
ในช่วงฤดูร้อน แหล่งข่าวหลักของเกาหลีใต้รายงานกรณีการเสียชีวิตจากพัดลมเป็นประจำ ดังตัวอย่างในข้อความที่ตัดตอนมาจากหนังสือพิมพ์ภาษาอังกฤษ *[[เดอะโคเรียเฮรัลด์]]* ฉบับวันที่ 4 กรกฎาคม ค.ศ. 2011 ที่ระบุไว้ว่า:

อย่างไรก็ตาม บทความนี้ยังระบุว่า "ไม่มีหลักฐาน" ที่ว่าพัดลมเป็นสาเหตุในการเสียชีวิต Larry Kalkstein นักวิจัยจากมหาวิทยาลัยไมแอมี กล่าวว่า ความเข้าใจผิดในการแปลภาษาส่งผลให้เขารับรองทฤษฎีการเสียชีวิตจากพัดลมโดยไม่ได้ตั้งใจ ซึ่งเขาปฏิเสธว่าเป็นปรากฏการณ์จริง

เคน เจนนิงส์เขียนใน *[[Slate (magazine)|Slate]]* ว่า จาก "การสำรวจทางอีเมลล่าสุดของผู้ติดต่อในเกาหลี" ความคิดเห็นดูเหมือนจะเปลี่ยนไปในหมู่คนเกาหลีรุ่นใหม่: "ทศวรรษแห่งกังขาคติบนอินเทอร์เน็ตดูเหมือนจะประสบความสำเร็จในสิ่งที่ 75 ปีที่ผ่านมาทำไม่ได้ นั่นคือ: การทำให้คนทั้งประเทศเชื่อว่าการเสียชีวิตจากพัดลมเกาหลีน่าจะเป็นเรื่องไร้สาระ"

เมื่อให้สัมภาษณ์กับ *[[Toronto Star|The Star]]* ฟิลิป ฮิสค็อกแนะนำว่า การแพร่หลายเกี่ยวกับการเสียชีวิตจากพัดลมในความเชื่อของชาวเกาหลีและศักยภาพในการใช้เป็นการเกลื่อนคำมีส่วนทำให้แนวคิดนี้ยังคงอยู่ "ตำนานเทพนิยายดั้งเดิม (หรือ) การลักพาตัวโดยยูเอฟโอในปัจจุบันถูกนำมาใช้กับสิ่งที่ไม่สามารถยอมรับได้ หรือไม่สามารถบอกได้ในที่ที่มีผู้คนอยู่ ความจริงที่ว่าการเสียชีวิตจากพัดลมเป็นที่รู้จักกันดีในเกาหลี (และ) สามารถใช้เพื่อชะลอการอธิบายหรือปกปิดความจริงนั้นน่าสนใจมากและเป็นวิธีการแบบดั้งเดิมมาก"

### รัฐบาลเกาหลีใต้
คณะกรรมการคุ้มครองผู้บริโภคแห่งเกาหลี (KCPB) ซึ่งเป็นหน่วยงานภาครัฐที่ได้รับเงินทุนจากรัฐบาลเกาหลีใต้ ได้ออกประกาศเตือนด้านความปลอดภัยของผู้บริโภคใน ค.ศ. 2006 โดยระบุว่า "การขาดอากาศหายใจจากพัดลมไฟฟ้าและเครื่องปรับอากาศ" เป็นหนึ่งในห้าอุบัติเหตุหรือการบาดเจ็บที่พบบ่อยที่สุดในฤดูร้อนของเกาหลีใต้ ตามข้อมูลที่พวกเขารวบรวมได้ ทาง KCPB ได้เผยแพร่ข้อความต่อไปนี้:

## ดูเพิ่ม

* วัฒนธรรมเกาหลีใต้
* อาการป่วยทางวัฒนธรรม
* รายการความเข้าใจผิดที่พบบ่อย

## อ้างอิง

หมวดหมู่:ภาวะขาดอากาศหายใจ
หมวดหมู่:สาเหตุการเสียชีวิต
หมวดหมู่:ความตายในแง่มุมทางวัฒนธรรม
หมวดหมู่:อาการป่วยทางวัฒนธรรม
หมวดหมู่:ระบบระบายอากาศ
หมวดหมู่:ความกลัว
หมวดหมู่:ความเข้าใจผิด
หมวดหมู่:การนอนหลับในเทพปกรณัมและคติชน
หมวดหมู่:คติชนเกาหลีใต้
หมวดหมู่:ความงมงายในทวีปเอเชีย
หมวดหมู่:ความงมงายในประเทศญี่ปุ่น
หมวดหมู่:คติชนเทคโนโลยี
ทิวเขาดอนะ

**ทิวเขาดอนะ** (; ) เป็นทิวเขาทางตะวันออกของประเทศพม่า และทางตะวันตกเฉียงเหนือของประเทศไทย ด้านเหนือสุดตั้งอยู่ในรัฐกะยาบรรจบกับทิวเขาแดนลาวซึ่งเป็นทิวเขาย่อยของทิวเขาฉาน ทิวเขาดอนะทอดยาวไปทางใต้ตามรัฐกะเหรี่ยงเป็นพรมแดนธรรมชาติกับรัฐมอญทางทิศตะวันตก ก่อตัวเป็นทิวเขาคู่ขนานไปจนถึงตอนเหนือสุดของเทือกเขาตะนาวศรีทางใต้และตะวันออกเฉียงใต้ ทิวเขาดอนะทอดยาวตามด้านตะวันออกของแม่น้ำสาละวินจากทางใต้ของทิวเขาฉานเป็นระยะทางประมาณ 350 กิโลเมตร บริเวณขอบที่ราบสูงตะวันตกของไทย ปลายด้านใต้ของทิวเขานี้ทอดยาวไปถึงชายแดนไทย–พม่าในพื้นที่อำเภออุ้มผาง เข้าสู่ประเทศไทยทางตะวันตกของจังหวัดกำแพงเพชร เขตรักษาพันธุ์สัตว์ป่าทุ่งใหญ่นเรศวรตั้งอยู่ในทิวเขานี้ทางฝั่งประเทศไทย

นักภูมิศาสตร์บางรายรวมทิวเขาดอนะไว้ในส่วนตะวันตกและส่วนใต้ของทิวเขาถนนธงชัย จุดสูงสุดของทิวเขาคือ เขาแมละตอง สูง 2,080 เมตร (6,820 ฟุต) และเขามุละอิ สูง 2,005 เมตร ตั้งอยู่ทางตอนใต้สุดของทิวเขา

## นิเวศวิทยา
ทิวเขาดอนะเป็นแหล่งที่อยู่อาศัยของเสือ ช้างป่าเอเชีย และ เก้งหม้อ สัตว์ใกล้สูญพันธุ์ในพื้นที่นี้ได้แก่ นกเงือกกรามช้างปากเรียบ และ นกแต้วแร้วท้องดำ นอกจากนี้ยังมีสัตว์หายากชนิดอื่น ๆ อีกหลายชนิด ซึ่งบางชนิดเพิ่งถูกค้นพบเมื่อไม่นานมานี้

ทิวเขาแคบและลาดชันนี้ในทางธรณีวิทยาและนิเวศวิทยานั้นมีความคล้ายคลึงกับบริเวณต้นเทือกเขาตะนาวศรีที่อยู่ใกล้เคียง และทิวเขากะเหรี่ยงทางเหนือ จึงมักถูกพิจารณารวมกันภายใต้ชื่อ "ดอนะ ตะนาวศรี" หรือ "กะยา-กะเหรี่ยง/ตะนาวศรี" ทิวเขาดอนะปกคลุมไปด้วยป่าใบกว้างชื้นในเขตร้อนและกึ่งเขตร้อน ป่าฝนบนภูเขากะยา-กะเหรี่ยง เป็นส่วนหนึ่งของเขตนิเวศป่าดิบชื้น กะยา-กะเหรี่ยง/ตะนาวศรี ซึ่งรวมอยู่ในรายชื่อ Global 200 ของเขตนิเวศที่องค์การกองทุนสัตว์ป่าโลกสากล ระบุว่าเป็นพื้นที่สำคัญสำหรับการอนุรักษ์

### พื้นที่คุ้มครอง
พื้นที่คุ้มครองของทิวเขาดอนะเป็นส่วนหนึ่งของกลุ่มป่าตะวันตก

#### ประเทศพม่า
*เขตรักษาพันธุ์สัตว์ป่ามุละอิ

#### ประเทศไทย
*อุทยานแห่งชาติสาละวิน
*อุทยานแห่งชาติแม่เมย
*เขตรักษาพันธุ์สัตว์ป่าทุ่งใหญ่นเรศวร
*อุทยานแห่งชาติเขาแหลม
*เขตรักษาพันธุ์สัตว์ป่าห้วยขาแข้ง
*อุทยานแห่งชาติขุนพะวอ
*อุทยานแห่งชาติน้ำตกพาเจริญ
*อุทยานแห่งชาติตากสินมหาราช
*อุทยานแห่งชาติลานสาง
*อุทยานแห่งชาติคลองวังเจ้า
*อุทยานแห่งชาติคลองลาน
*อุทยานแห่งชาติแม่วงก์
*อุทยานแห่งชาติพุเตย

## ประวัติศาสตร์
ใน พ.ศ. 2487 และ พ.ศ. 2488 ช่วงที่ญี่ปุ่นบุกพม่าระหว่างสงครามโลกครั้งที่สอง ทิวเขาดอนะตะวันออกเป็นฐานที่มั่นให้กองทหารกะเหรี่ยงที่นำโดยโบเมียะ ต่อสู้กับกองทัพบกจักรวรรดิญี่ปุ่นเคียงข้างอังกฤษ

เนื่องจากความไม่สงบในพม่าและการละเมิดสิทธิมนุษยชนโดยกองทัพพม่า จึงมีการจัดตั้งค่ายผู้ลี้ภัยสำหรับผู้ลี้ภัยข้ามพรมแดนในทิวเขาฝั่งไทย ค่ายที่ใหญ่ที่สุดคือค่ายผู้ลี้ภัยแม่หละ อำเภอท่าสองยาง จังหวัดตาก ซึ่งก่อตั้งขึ้นใน พ.ศ. 2527 ปัจจุบันมีผู้ลี้ภัยอาศัยอยู่กว่า 40,000 คน ยังมีการวางทุ่นระเบิดในพื้นที่ชายแดน ซึ่งส่งผลกระทบต่อสัตว์ป่าด้วย

## อ้างอิง

## แหล่งข้อมูลอื่น

*Google Books, ''The Physical Geography of Southeast Asia''
*Kayah–Karen/Tenasserim Moist Forests
*Tay Lay’s chopper mania
*''The Geology of Burma (Myanmar)''
*Picture of peak on the Thai side of the range
*KNU - Forest policy 

หมวดหมู่:เทือกเขาในประเทศพม่า
หมวดหมู่:เทือกเขาในประเทศไทย
อูราโซเอะ

**อูราโซเอะ** () หรือในภาษาโอกินาวะคือ **อูราชิอิ** เป็นเมืองในจังหวัดโอกินาวา ประเทศญี่ปุ่น มีอาณาเขตติดต่อกับเทศบาลข้างเคียง ได้แก่ นครนาฮะทางทิศใต้, เมืองกิโนวันทางทิศเหนือ และหมู่บ้านนิชิฮาระทางทิศตะวันออก จากข้อมูลในเดือนกุมภาพันธ์ 2024 เมืองนี้มีประชากรโดยประมาณ 115,518 คน มีความหนาแน่นของประชากร 6,051 คนต่อตารางกิโลเมตร บนพื้นที่ทั้งหมด 19.09 ตารางกิโลเมตร นอกจากนี้ ค่ายคินเซอร์ (Camp Kinser) ซึ่งเป็นฐานนาวิกโยธินสหรัฐ ยังตั้งอยู่บริเวณชายฝั่งของเมือง

## ภูมิศาสตร์
อูราโซเอะ ตั้งอยู่ทางตอนใต้ของเกาะโอกินาวา ภูมิประเทศทางทิศตะวันออกเป็นพื้นที่ขรุขระและเป็นเนินเขา ก่อนจะลาดเอียงลงสู่ทะเลจีนตะวันออกทางทิศตะวันตก แม้ว่าในอดีต อูราโซเอะจะเป็นพื้นที่เกษตรกรรม แต่ปัจจุบันได้กลายเป็นสังคมเมืองอย่างหนาแน่น เนื่องจากอยู่ใกล้กับนครนาฮะ ซึ่งเป็นเมืองเอกของจังหวัด

### เขตการปกครอง
นครอุราโซเอะประกอบด้วย 20 เขต  ดังนี้:

*อาฮาจะ (安波茶)
*กุซุกุมะ (城間)
*อินันเซะ (伊奈武瀬)
*อิริจิมะ (西洲)
*อิโซะ (伊祖)
*จิชชากุ (勢理客)
*โควัน (小湾)
*เคียวซุกะ (経塚)
*มาเอดะ (前田)
*มากิมินาโตะ (牧港)
*มินาโตะกาวะ (港川)
*มิยางิ (宮城)
*นากามะ (仲間)
*นากานิชิ (仲西)
*นิชิฮาระ (西原)
*โอฮิระ (大平)
*ทากูชิ (沢岻)
*โทยามะ (当山)
*อุจิมะ (内間)
*ยาฟุโซะ (屋富祖)

## ประวัติศาสตร์
อูราโซเอะเคยเป็นเมืองหลวงของอาณาจักรชูซันแห่งโอกินาวะมานานหลายศตวรรษ จนกระทั่งถูกแทนที่โดยปราสาทชูริในช่วงปลายศตวรรษที่ 14 หรือต้นศตวรรษที่ 15 โดยพระเจ้าชุนเท็น (ค.ศ. 1166–1237) ปฐมกษัตริย์แห่งอาณาจักรชูซันในพื้นที่ตอนกลางของเกาะโอกินาวะ ทรงปกครองอาณาจักรจากนครอุราโซเอะ เช่นเดียวกับพระราชโอรสและพระนัดดา ในช่วงคริสต์ศตวรรษที่ 14 ปราสาทอูราโซเอะถือเป็นปราสาทที่ใหญ่ที่สุดบนเกาะโอกินาวะ ปัจจุบันปราสาทแห่งนี้ยังคงเป็นที่ประดิษฐานพระศพของกษัตริย์หลายพระองค์แห่งอาณาจักรรีวกีว

อูราโซเอะถูกทำลายจนราบคาบในยุทธการที่โอกินาวะเมื่อปี 1945 ในช่วงปลายสงครามโลกครั้งที่สอง โดยมีชาวเมืองเสียชีวิตในสมรภูมินี้ถึง 4,117 คน หรือคิดเป็น 45% ของประชากรทั้งหมด ต่อมาในปี 1946 ได้มีการจัดตั้งสำนักงานหมู่บ้านอูราโซเอะขึ้นใหม่เพื่อทำหน้าที่บริหารงานพื้นฐาน จัดที่พำนักให้แก่ผู้ลี้ภัยที่เดินทางกลับมา และฟื้นฟูพื้นที่เกษตรกรรม ต่อมาในช่วงปี 1950 กองทัพสหรัฐเริ่มเข้ามามีบทบาทเพิ่มขึ้นอย่างมากในบริเวณชายฝั่งตะวันตกของหมู่บ้าน ซึ่งต่อมาพื้นที่ดังกล่าวได้กลายเป็นค่ายคินเซอร์ ประชากรของอุราโซเอะขยายตัวอย่างรวดเร็วตั้งแต่ปี 1956 โดยกลายเป็นเมืองที่พักของผู้ทำงานในนครนาฮะแบบไปเช้าเย็นกลับ และในที่สุดเมืองอุราโซเอะก็ได้ยกฐานะขึ้นเป็นนครเมื่อวันที่ 1 กรกฎาคม 1970

## อ้างอิง

หมวดหมู่:นครในจังหวัดโอกินาวะ